IDBI बैंक अधिकारियों ने सोमवार से 6 दिन की हड़ताल की चेतावनी दी
2:19:03 PM
गुजरात सरकार का विधायकों और मंत्रियों को...
राफेल सौदा: घोटाले के आरोप को लेकर कांग्रेस...
Updated: 13 Jul, 2018 01:12 PM
बिजनेस डेस्कः आईडीबीआई बैंक के अधिकारियों ने एलआईसी द्वारा बैंक के प्रस्तावित अधिग्रहण तथा वेतन संबंधी मुद्दों को लेकर सोमवार से 6 दिन की हड़ताल पर जाने की चेतावनी दी है। आईडीबीआई बैंक ने नियामकीय सूचना में कहा, ‘‘बैंक को अधिकारियों के एक तबके से नोटिस मिला है। नोटिस में 16 जुलाई 2018 से 21 जुलाई 2018 तक हड़ताल पर जाने की बात कही गई है।’’
51% हिस्सेदारी बेचने का विरोध
आईडीबीआई बैंक कर्मचारियों की वेतन समीक्षा नवंबर 2012 से लंबित है। उन्होंने पिछले साल हड़ताल पर जाने की चेतावनी दी थी लेकिन बाद में प्रबंधन से आश्वासन मिलने के बाद इसे वापस ले लिया गया। इससे पहले, आल इंडिया आईडीबीआई ऑफिसर्स एसोसिएशन ने केंद्रीय मंत्री अरूण जेटली के समक्ष अपनी बात रखते हुए 51 प्रतिशत हिस्सेदारी एलआईसी को बेचे जाने के प्रस्ताव का विरोध किया था। उनका कहना था कि इस हिस्सेदारी बिक्री को बैंक के निजीकरण के समान समझा जाएगा।
LIC खरीदेगा बैंक की हिस्सेदारी!
इस बीच, एक सूत्र ने कहा कि बीमा नियामक इरडा से मंजूरी मिलने के बाद सार्वजनिक क्षेत्र की बीमा कंपनी भारतीय जीवन बीमा निगम (एलआईसी) कर्ज में डूबे आईडीबीआई बैंक में 51 प्रतिशत हिस्सेदारी खरीदने को लेकर तैयारी कर रही है। फिलहाल एलआईसी, आईडीबीआई बैंक, उसकी संपत्ति और कर्ज की स्थिति की जांच पड़ताल कर रही है।
consumer forum: उपभोक्ता मंच ने कूड़ेदान नहीं देने पर CPWD पर लगाया जुर्माना
ग्रामीणों ने लाठी-डंडों से पीट-पीटकर की मगरमच्छ...
मदन मोहन झा बनाए गए कांग्रेस के प्रदेश अध्यक्ष,...
बैजनाथ के ठारू मोड़ में दुकान में घुसा अनियंत्रित...
देखिए आग की लपटों ने कैसे पूरे टोले को जलाकर किया...